આ ફોટો જોયા પછી હવે તમે ભવિષ્યમાં એવું તો નહીં જ કહો કે “દેડકાંના ફોટા વળી કોઈ દિવસ મનમોહક હોય ?” કારણકે પીળા અને બદામી રંગની પશ્ચાદભૂમિમાં આ બહુરંગી નાજુક દેડકો કોઈ છોડની પાતળી ડાળી અને તેના પરના સુંદર ફળની ઉપર એવું અદભૂત બેલેન્સીંગ કરે છે કે એ મલખમના દાવ કરતા કોઈ ચપળ કિશોર જેવો દેખાય છે. વળી એની ઘેરા મરુન રંગની આંખથી જાણે કે આપણી તરફ નજર રાખી રહ્યો હોય તેમ લાગે છે. ભાઈ ફોટોગ્રાફર, દેડકા વિષે અમારો અભિપ્રાય બદલવા બદલ તારો ખુબ આભાર !!